رحیم مؤذن‌زاده اردبیلی

رحیم مؤذن‌زاده اردبیلی (۱ مهر ۱۳۰۴ - ۵ خورداد ۱۳۸۴)http://jamejamdaily.ir/newspaper/item/24167 ایرانلی مشهور اذان‌وئرن و نوحه‌چی دیر. مؤذن‌زاده اردبیلی آذانی، اونون سسی ایله ثبت اولان مشهور بیر آذان دیر کی، 1334-جو هیجری شمسی ایلده ایران رادیوسوندا ثبت ائدیلمیشدیر.

 یاشاییشی 
رحیم مؤذن زاده، ۱ مهر ۱۳۰۴ هیجری شمسی تاریخینده اردبیلده آنادان اوْلوب. اوشاقليغيندا مکتب‌خانایا گئدیب و میرزا عزیز نظارتی آلتيندا قرآن اوخودو و هابئله ایران موسیقی آلاتلاری ایله تانیش اولدو. او، آواز و اذان اوخوماغین اوصوللارینی اؤیرشندن سونرا آتاسی ایله بیرلیکده اردبیل مسجیدلرینده و گاه اردبیلین اطراف شهرلرینین مسجیدلرینده او جومله‌دن نمین، آستارا، خالخال و تالیشده اذان دئمه‌یه و نوحه اوخوماغا مشغول اولدو. آتاسی‌نین تهراندا مسکون اولدوغوندان سونرا، رحیم حوزوی تحصیللری اوچون قوم شهرینه گئتدی فقه دن خاریج درسلرین اوخوماغا مشغول اولدو و ناهارچاغلاری دا فاطمه معصومه حرمینده اذان دئییردی. آتاسی کریم مؤذن‌زاده، کی ایلک دفعه اولاراق ۱۳۲۲ ایلینده رادیو دا اذان دئمیشدی، ۱۳۲۹ ایلینده وفات ائتدی و اوغلو رحیم ۲۵ یاشیندا اولارکن اونون یئرینی دولدورماق اوچون تهرانا گئتدی.

 قایناقلار 

بؤلمه:۲۰۰۵-جی میلادی ایلده اؤلن‌لر
بؤلمه:اردبیللی‌لر
بؤلمه:۱۹۲۵-جی میلادی ایلده دوغولان‌لار
بؤلمه:جنوبی آذربایجانلی‌لار
بؤلمه:اؤلو ائشیک باغلانتیلی بوتون مقاله‌لر